CELEX: 62012CA0303
Language: el
Date: 2013-12-12 00:00:00
Title: Υπόθεση C-303/12: Απόφαση του Δικαστηρίου (πέμπτο τμήμα) της 12ης Δεκεμβρίου 2013 [αίτηση του Tribunal de première instance de Liège (Βέλγιο) για την έκδοση προδικαστικής αποφάσεως] — Guido Imfeld και Nathalie Garcet κατά Βελγικού Δημοσίου (Ελευθερία εγκαταστάσεως — Ίση μεταχείριση — Φόρος εισοδήματος — Νομοθεσία για την αποφυγή της διπλής φορολογίας — Εισοδήματα που αποκτώνται σε κράτος άλλο από το κράτος κατοικίας — Μέθοδος φοροαπαλλαγής με διατήρηση της προοδευτικότητας του φόρου στο κράτος κατοικίας — Μερικός συνυπολογισμός της προσωπικής και οικογενειακής καταστάσεως — Απώλεια ορισμένων φορολογικών πλεονεκτημάτων που συνδέονται με την προσωπική και οικογενειακή κατάσταση του εργαζόμενου)

22.2.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 52/15
            
         Απόφαση του Δικαστηρίου (πέμπτο τμήμα) της 12ης Δεκεμβρίου 2013 [αίτηση του Tribunal de première instance de Liège (Βέλγιο) για την έκδοση προδικαστικής αποφάσεως] — Guido Imfeld και Nathalie Garcet κατά Βελγικού Δημοσίου
   (Υπόθεση C-303/12) (1)
   
   (Ελευθερία εγκαταστάσεως - Ίση μεταχείριση - Φόρος εισοδήματος - Νομοθεσία για την αποφυγή της διπλής φορολογίας - Εισοδήματα που αποκτώνται σε κράτος άλλο από το κράτος κατοικίας - Μέθοδος φοροαπαλλαγής με διατήρηση της προοδευτικότητας του φόρου στο κράτος κατοικίας - Μερικός συνυπολογισμός της προσωπικής και οικογενειακής καταστάσεως - Απώλεια ορισμένων φορολογικών πλεονεκτημάτων που συνδέονται με την προσωπική και οικογενειακή κατάσταση του εργαζόμενου)
   2014/C 52/23
   Γλώσσα διαδικασίας: η γαλλική
   
      Αιτούν δικαστήριο
   
   Tribunal de première instance de Liège
   
      Διάδικοι στην υπόθεση της κύριας δίκης
   
   Guido Imfeld και Nathalie Garcet
   
      κατά
   
   Βελγικού Δημοσίου
   
      Αντικείμενο
   
   Αίτηση προδικαστικής αποφάσεως — Tribunal de première instance de Liège — Ερμηνεία του άρθρου 39 ΕΚ — Συμβατικές και εθνικές διατάξεις περί διπλής φορολογίας — Επαγγελματικά εισοδήματα που στο σύνολό τους αποκτήθηκαν και φορολογήθηκαν σε κράτος μέλος άλλο από το κράτος κατοικίας — Μερικός συνυπολογισμός της προσωπικής και οικογενειακής καταστάσεως στο κράτος προελεύσεως των εισοδημάτων — Υπολογισμός του φόρου εισοδήματος στο κράτος κατοικίας κατ’ εφαρμογήν μιας μεθόδου φοροαπαλλαγής με διατήρηση της προοδευτικότητας της φορολογίας — Απώλεια φορολογικών πλεονεκτημάτων συνδεομένων με την προσωπική και οικογενειακή κατάσταση
   
      Διατακτικό
   
   Το άρθρο 49 ΣΛΕΕ αντιτίθεται στην εφαρμογή φορολογικής ρυθμίσεως κράτους μέλους, όπως η επίμαχη στην κύρια δίκη, η οποία έχει ως αποτέλεσμα να στερήσει ζεύγος που κατοικεί στο κράτος αυτό και έχει εισοδήματα τόσο στο εν λόγω κράτος όσο και σε άλλο κράτος μέλος από το πραγματικό ευεργέτημα συγκεκριμένου φορολογικού πλεονεκτήματος, λόγω του τρόπου καταλογισμού του ευεργετήματος αυτού, ενώ το ζεύγος αυτό θα ετύγχανε του εν λόγω ευεργετήματος αν ο σύζυγος με τα μεγαλύτερα εισοδήματα δεν είχε αποκτήσει το σύνολο των εισοδημάτων του σε άλλο κράτος μέλος.
   
      (1)  ΕΕ C 287 της 22.9.2012.